./data/phi1348/abo020/phi1348.abo020.perseus-lat2.xml
nuntiabantur et ex urbe praesagia: Neronem diebus ultimis monitum per quietem, ut tensam     Iouis Optimi Maximi e sacrario in domum Vespasiani et inde in circum deduceret; ac non     multo post comitia secundi consulatus ineunte Galba statuam Diui Iuli ad Orientem sponte     conuersam, acieque Betriacensi, prius quam committeretur, duas aquilas in conspectu omnium     conflixisse uictaque altera superuenisse tertiam ab solis exortu ac uictricem     abegisse